《次韵论为学自得之趣与杨子泰唐》
明代·张天赋

满眼韶光共看春，个中得趣独何人。地无限也天无禁，我有情兮花有神。

泉水源深方达远，芭蕉心尽又添新。生生认到无穷处，万紫千红总是真。

作者简介：张天赋（一四八八—一五五五），字汝德，号叶冈，别号爱梅道人。兴宁人。少负才名，从湛甘泉游，闻性命之学。明世宗嘉靖十一年（一五三二）贡生，为县令祝枝山所赏识。尝讲学于崇正书院，凡三修县志，并与修《广东通志》及《武宗实录》。由拔贡任浏阳丞，署县事。以病乞归。年六十七。有《叶冈诗集》四卷。清咸丰《兴宁县志》卷九有传。张天赋诗，以明嘉靖刊本《叶冈诗集》为底本。